rejauldu/bengali-wikipedia huggingface dataset:
thumb|right|জিরোলামো কার্দানো এর স্কেচ জিরোলামো কার্দানো (); জন্ম: ১৫০১; মৃত্যু: ১৫৭৬) একজন ইতালীয় চিকিৎসক, গণিতবিদ, জ্যোতিষী ও জুয়াড়ি ছিলেন। তিনি ইতালির পাভিয়া শহরে জন্মগ্রহণ করেন। তার শৈশব সুখের ছিল না। তিনি ছোটবেলা থেকেই অত্যন্ত প্রতিভাধর ছিলেন। বড় হয়ে তিনি এক উচ্ছৃঙ্খল বহুশাস্ত্রজ্ঞে পরিণত হন। তিনি ১৫৪৩ সালে পাভিয়া বিশ্ববিদ্যালয়ে এবং ১৫৬২ সালে বোলোনিয়া বিশ্ববিদ্যালয়ে চিকিৎসাবিজ্ঞানের অধ্যাপক নিযুক্ত হন। ১৫৫১ সালে তিনি স্কটল্যান্ডের আর্চবিশপ সেন্ট অ্যান্ড্রুজের অ্যাজমা (শ্বাসকষ্টউদ্রেককারী ব্যধি) সারিয়ে দেন এবং লন্ডনে রাজা ৬ষ্ঠ এডওয়ার্ডের রাশিফল বলে দেন। তিনি যীশুখ্রিস্টের রাশিফলও প্রকাশ করেছিলেন। এ কারণে ১৫৭০ সালে তাকে ধর্মদ্রোহিতার অপরাধে গ্রেপ্তার করা হয়। কিন্তু পোপ ৫ম পিউস তাকে মুক্তি দেন।  কার্দানো প্রায় ২০০টির  মত বই লিখেছিলেন, তবে এদের মধ্যে সবচেয়ে বিখ্যাত হল আর্স মাগ্‌না (Ars Magna) বইটি। এই বইতেই সাধারণ ত্রিঘাত সমীকরণ ও সাধারণ চতুর্ঘাত সমীকরণের সমাধান প্রথম প্রকাশিত হয়, যদিও এই সমাধান দুইটিতে যথাক্রমে তারতাইলিয়া ও কার্দানোর সহকারী লুদোভিকো ফেরারি'র অবদান ছিল। কার্দানো তার সময়কার বীজগণিত ও ত্রিকোণমিতিতে গভীর জ্ঞানসম্পন্ন একজন অসাধারণ গণিতবিদ ছিলেন। কার্দানোর আরেকটি বিখ্যাত বই হল লিবের দে লুদো আলেয়ায়ে (Liber de ludo aleae), যাতে গাণিতিক সম্ভাবনার একেবারে প্রাথমিক কিছু গাণিতিক ধারণা সন্নিবিষ্ট হয়েছে; এই বইতে কার্দানো তার জুয়াড়ি জীবনের অভিজ্ঞতা কাজে লাগান।  মৃত্যুর কিছুদিন আগে কার্দানো তার আত্মজীবনী দে প্রোপ্রিয়া ভিতা (De propria vita) লেখা শেষ করেন। কার্দানোর ব্যক্তিজীবন সুখের ছিল না। তার এক ছেলেকে স্ত্রীকে হত্যার দায়ে মৃত্যুদণ্ড দেওয়া হয়, এবং তার আরেক ছেলে বিভিন্ন অপরাধের কারণে প্রায়ই কারাগারে নিক্ষিপ্ত হতেন।  তথ্যসূত্র  বিষয়শ্রেণী:ইতালীয় গণিতবিদ বিষয়শ্রেণী:১৫০১-এ জন্ম বিষয়শ্রেণী:১৫৭৬-এ মৃত্যু
কাজী অনিরুদ্ধ (২৪ ডিসেম্বর ১৯৩১ - ২২ ফেব্রুয়ারি ১৯৭৪) ছিলেন একজন খ্যাতনামা বাঙালি গিটারবাদক। বাংলা সাহিত্য ও সঙ্গীত জগতের অন্যতম বিস্ময়কর বিদ্রোহী কবি  কাজী নজরুল ইসলামের কনিষ্ঠ পুত্র এবং আবৃত্তিকার  কাজী সব্যসাচীর অনুজ ছিলেন তিনি। বাংলার সুরের আকাশে গিটারযন্ত্রের শিল্পসাধনায় অনিরুদ্ধ আপন প্রতিভায় ছিলেন ভাস্বর।   সংক্ষিপ্ত জীবনী  কাজী অনিরুদ্ধের জন্ম ১৯৩১ খ্রিস্টাব্দের ২৪ ডিসেম্বর কলকাতায়। মাতা প্রমীলা দেবী তাকে 'নিনি' নামে সম্বোধন করতেন।  অতি শৈশব থেকেই পিতার কাছে অনিরুদ্ধের সঙ্গীত শিক্ষা। কলেজে পড়ার সময় তিনি প্রখ্যাত গিটারবাদক সুজিত নাথের কাছে গিটার শিক্ষা গ্রহণ করেন। কিন্তু পিতামাতার অসুস্থতার কারণে ও আর্থিক অনটনে তাঁর সঙ্গীত শিক্ষায় ব্যাঘাত ঘটে। এরই মাঝে ১৯৫২ খ্রিস্টাব্দের অক্টোবর মাসে রাঁচিতে অপ্রত্যাশিতভাবেই কল্যাণীর সঙ্গে তার প্রথম আলাপে প্রেম ও পরে ১৯৫৫ খ্রিস্টাব্দের ২৪ ডিসেম্বর শুরু হয় তাদের বিবাহিত জীবন। 'নজরুল নিরাময় সমিতি'র সংগৃহীত অর্থে অসুস্থ পিতা ও মাতার বিদেশে চিকিৎসার ব্যবস্থা হলে তিনি তাদের সঙ্গী হয়ে ১৯৫৩ খ্রিস্টাব্দের ১০ মে সমুদ্রপথে প্রথমে লন্ডন ও পরে ভিয়েনা যান।প্রায় বছর দেড়েক বিদেশে থাকাকালীন তিনি পাশ্চাত্য সঙ্গীত সন্বন্ধে জ্ঞান অর্জন করেন। দেশে ফিরে তিনি গিটার, পিয়ানো, অ্যকডিয়ন ও পারকাসনের একটি অর্কেস্ট্রা পার্টির সদস্য হন। অনিরুদ্ধ নিজের প্রতিভা বলে নানা পরীক্ষা-নিরীক্ষার মাধ্যমে বিদেশী বাদ্যযন্ত্র গীটারকে দেশে জনপ্রিয়তার শীর্ষে নিয়ে গিয়েছিলেন। তিনি কিছু বাংলা ছায়াছবির সঙ্গীত পরিচালনার কাজ করেন। আকাশবাণী কলকাতা কেন্দ্রের তিনি জনপ্রিয় গিটারিস্ট ছিলেন। বেতার অনুষ্ঠানে 'ফিলার'-এ তার গিটারের সুর বাজত। এরপর এইচএমভি থেকে বহু গিটার বাদ্যের রেকর্ড করেন।   জীবনাবসান   কাজী নজরুল ইসলামের জীবদ্দশায়, ১৯৭৪ খ্রিস্টাব্দের ২২ ফেব্রুয়ারি মাত্র ৪৩ বৎসর বয়সে বাংলা সঙ্গীত জগতের খ্যাতনামা গিটারিস্ট কাজী অনিরুদ্ধ দুই পুত্র- (কাজী অনির্বাণ, কাজী অরিন্দম), কন্যা (অনিন্দিতা কাজী) ও সহধর্মিণী বিশিষ্ট নজরুলগীতি শিল্পী কল্যাণী কাজীকে রেখে কলকাতায় অকালে প্রয়াত হন। কাজী নজরুল পরিবারের সদস্যদের কাছে থেকে দেখে কল্যাণী তার নিজের অভিজ্ঞতা নিয়ে লেখেন- অন্তরঙ্গ অনিরুদ্ধ শীর্ষক গ্রন্থ।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি যন্ত্রসঙ্গীত শিল্পী বিষয়শ্রেণী:বাঙালি গিটারবাদক বিষয়শ্রেণী:ভারতীয় গিটারবাদক বিষয়শ্রেণী:কাজী নজরুল ইসলাম
২০২৪ বাংলাদেশ চ্যালেঞ্জ কাপ (বৈষম্য বিরোধী ছাত্র আন্দোলনে নিহত শহীদদের প্রতি উৎসর্গের জন্য বাংলাদেশ ২.০ চ্যালেঞ্জ কাপ নামে পরিচিত) বাংলাদেশ চ্যালেঞ্জ কাপের উদ্বোধনী সংস্করণ হবে এটি একটি বার্ষিক ফুটবল ম্যাচ যা পূর্ববর্তী মৌসুমের লিগ এবং ফেডারেশন কাপ বিজয়ীদের দ্বারা প্রতিদ্বন্দ্বিতা করেছিলেন। বসুন্ধরা কিংস লিগ ও কাপ দুটোই জিতেছেন তাই ফেডারেশন কাপ রানার্স-আপ মোহামেডান এসসি প্রতিপক্ষের অবস্থান দিয়েছেন। ২০২৪ সালের ২২ নভেম্বর কাপের ম্যাচটি অনুষ্ঠিত হয়েছিল।  ২২ নভেম্বর ২০২৪ তারিখে, মোহামেডানকে ৩–১ গোলের ব্যবধানে পরাজিত করে বসুন্ধরা কিংস এবারের বাংলাদেশ চ্যালেঞ্জ কাপের আসরের শিরোপা বিজয়ী।  ভেন্যু কাপের ম্যাচটি এই ভেন্যুতে অনুষ্ঠিত হয়েছিল।  ঢাকা বসুন্ধরা কিংস এরিনা ধারণক্ষমতা: ৬,০০০  দল নিম্নলিখিত দুটি দল টুর্নামেন্টের জন্য যোগ্যতা অর্জন করেছেন।  দল বাছাইপর্ব   বসুন্ধরা কিংস  এবং ২০২৩–২৪ ফেডারেশন কাপ বিজয়ী উদ্বোধনী সংস্করণ  মোহামেডান এসসি  এবং ২০২৩–২৪ ফেডারেশন কাপ রানার্স-আপ উদ্বোধনী সংস্করণ   ম্যাচ অফিসিয়াল রেফারি  বীরেন্দ্র রাই  সহকারী রেফারি  পাসাং পাসাং  হেম কুমার সুনওয়ার চতুর্থ রেফারি  মোঃ সাইমুন হাসান সানি  ম্যাচ   ব্যবস্থাপক: ভ্যালেরিউ তিয়া ব্যবস্থাপক: আলফাজ আহমেদ  ম্যান অব দা ম্যাচ: তপু বর্মন (বসুন্ধরা কিংস)   আরও দেখুন  ২০২৪–২৫ বাংলাদেশ প্রিমিয়ার লিগ (ফুটবল) ২০২৪–২৫ ফেডারেশন কাপ (বাংলাদেশ) ২০২৪–২৫-এ বাংলাদেশী ফুটবল  তথ্যসূত্র  বিষয়শ্রেণী:২০২৪-এ বাংলাদেশী ফুটবল
উসমান দিয়োমঁদ (; জন্ম: ৪ ডিসেম্বর ২০০৩) হলেন একজন আইভোরীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব স্পোর্টিং সিপি এবং কোত দিভোয়ার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  উসমান ২০২৩ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।   প্রারম্ভিক জীবন  উসমান দিয়োমঁদ ২০০৩ সালের ৪ঠা ডিসেম্বর তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  উসমান নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি দুই ম্যাচে সর্বমোট ১৬৭ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।   পরিসংখ্যান   আন্তর্জাতিক    দল  সাল  ম্যাচ  গোল কোত দিভোয়ার  ২০২৩  ৩  ০ ২০২৪  ২  ০ সর্বমোট  ৫  ০   তথ্যসূত্র    বহিঃসংযোগ                 বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আইভোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কোত দিভোয়ারের আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:আফ্রিকা কাপ অব নেশন্স বিজয়ী খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:পর্তুগালে আইভোরীয় প্রবাসী ক্রীড়াবিদ বিষয়শ্রেণী:ফুটবল ক্লাব মিচিল্যানের খেলোয়াড়
কাজীবাছা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৭২১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাজিবাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৭।   প্রবাহ  কাজীবাছা নদীটি বাংলাদেশের খুলনা জেলার বটিয়াঘাটা উপজেলায় অবস্থিত।বাংলাদেশ জাতীয় তথ্য বাতায়ন , খুলনা বিভাগ নদীটি খুলনা শহরের দাকোপ উপজেলা, কয়রা উপজেলা এবং মংলা বন্দরের সাথে যোগাযোগের নৌ রূট হিসেবে ব্যবহৃত হয়। কাজীবাছা নদী বটিয়াঘাটা উপজেলাকে দুই ভাগে বিভক্ত করেছে।বটিয়াঘাটার ইতিকথা , খুলনা নিউজ   আরও দেখুন   বাংলাদেশের নদীর তালিকা   তথ্যসূত্র   বিষয়শ্রেণী:বটিয়াঘাটা উপজেলা বিষয়শ্রেণী:খুলনা জেলার নদী বিষয়শ্রেণী:দাকোপ উপজেলা বিষয়শ্রেণী:বাংলাদেশের নদী বিষয়শ্রেণী:খুলনা জেলা
মিয়াবাড়ি মসজিদ বাংলাদেশের পটুয়াখালী জেলার মির্জাগঞ্জ উপজেলার দেউলী সুবিদখালী ইউনিয়নের রানীপুর এলাকায় অবস্থিত একটি প্রাচীন মসজিদ। মসজিদটি চৌধুরী বাড়ি মসজিদ নামেও পরিচিত।  ২৪২৪ বর্গফুট এলাকা জুড়ে অবস্থিত মসজিদটির উপরিভাগে একটি বড় গম্বুজ রয়েছে। ভবনের চার কোনায় চারটি মিনার এবং তার উপরে ছোট ছোট আরও চারটি গম্বুজ স্থাপন করা হয়েছে। বড় গম্বুজের চারপাশে আরও আটটি ছোট মিনার রয়েছে। মসজিদের ভেতর ও বাহিরের দেয়ালের গায়ে খোদাই করা কারুকার্য এর স্থাপত্যিক সৌন্দর্য বৃদ্ধি করেছে। মসজিদে প্রবেশের জন্য তিনটি প্রবেশদ্বার রয়েছে। দরজার উপরিভাগে অর্ধাকৃতির কারুকাজ মসজিদটিকে এক অনন্য বৈশিষ্ট্য দান করেছে। কালের সাক্ষী হয়ে দাঁড়িয়ে থাকা মিয়াবাড়ি মসজিদটি বর্তমানে শুধু ধর্মীয় উপাসনালয় নয়, বরং দর্শনার্থীদের জন্য একটি নৈসর্গিক বিনোদনের স্থান হিসেবেও পরিচিত।   ইতিহাস  মসজিদটির প্রতিষ্ঠানকাল অথবা প্রতিষ্ঠাতার সুনির্দিষ্ট কোনো তথ্য পাওয়া যায় না। তবে ধারণা করা হয়, এটি ঊনিশ শতকের মাঝামাঝি সময়ে প্রতিষ্ঠিত হয়। কালের বিবর্তনে মসজিদটি ধীরে ধীরে ‘‘মিয়াবাড়ির মসজিদ’’ নামে পরিচিতি লাভ করে। এলাকাবাসীর মতে, মসজিদটি ছিল মুঘল আমলের শিবন খার জমিদারির একটি অংশ। রানীপুর মিয়াবাড়ির জমিদার আরমান আলী শাহী মসজিদটি নির্মাণ করেন এবং তার নাম অনুসারে এর নামকরণ করা হয় ‘‘শাহী জামে মসজিদ”।  স্থাপত্য এটি একটি এক-গম্বুজ বিশিষ্ট ঐতিহাসিক মসজিদ। এটি চুন-সুরকি দিয়ে নির্মিত। মসজিদের মূল ভবনের আয়তন প্রায় ২০০ বর্গফুট এবং উচ্চতা প্রায় ৫০ ফুট। ভবনের চার কোনায় চারটি মিনার, মাঝ বরাবর আটটি ছোট মিনার এবং কেন্দ্রে একটি বড় মিনার রয়েছে। মসজিদের সামনের দিক ও উত্তর পাশে দুটি প্রবেশদ্বার রয়েছে। এটি একতলা বিশিষ্ট এবং নিখুঁত কারুকার্যবেষ্টিত। ভেতরে একসঙ্গে ৩০ থেকে ৪০ জন মুসল্লি নামাজ আদায় করতে পারেন। সময়ের প্রভাবে মসজিদের ভেতর ও বাইরের পলেস্তরা খসে পড়েছে এবং চুন-সুরকি বেরিয়ে এসেছে। বৃষ্টির পানির কারণে দেয়ালে শেওলা জমে বিবর্ণ হয়ে গেছে মসজিদের সৌন্দর্য। বাহিরের দেয়ালে সাদা রঙের ফুল আঁকা কারুকার্য রয়েছে, যা মুসলিম স্থাপত্যের প্রাচীন নিদর্শন হিসেবে বিবেচিত। মসজিদের পূর্বপাশে প্রায় এক একর আয়তনের একটি বড় দীঘি রয়েছে, যা ঘাট বাঁধানো। এখানে মুসল্লিরা ওজু ও গোসল করে থাকেন। সুপরিকল্পিতভাবে নির্মিত হলেও যথাযথ তদারকির অভাবে মসজিদটি ধীরে ধীরে তার সৌন্দর্য হারাচ্ছে।   তথ্যসূত্র   বিষয়শ্রেণী:পটুয়াখালী জেলার মসজিদ বিষয়শ্রেণী:মির্জাগঞ্জ উপজেলা
ফজলে লোহানী (১৯২৮ – অক্টোবর ৩০, ১৯৮৫) বাংলাদেশের একজন প্রখ্যাত সাংবাদিক ও টেলিভিশন ব্যক্তিত্ব। বিটিভির ম্যাগাজিন অনুষ্ঠান যদি কিছু মনে না করেন-এর উপস্থাপক হিসেবে তিনি বিপুল জনপ্রিয়তা লাভ করেন। ১৯৮৫ সালে আকস্মিকভাবে মৃত্যুবরণ করেন। তার ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।  জন্ম ও শিক্ষা জীবন লোহানী ১৯২৮ সালের ১২ মার্চ সিরাজগঞ্জ জেলার কাউলিয়া গ্রামে জন্মগ্রহণ করেন। বাবা আবু লোহানী ছিলেন সাংবাদিক ও সাহিত্যিক ও মা ফাতেমা লোহানী ছিলেন কলকাতা করপোরেশন স্কুলের শিক্ষিকা। তিনি সিরাজগঞ্জ বিএল স্কুল থেকে ম্যাট্রিক এবং কলকাতা প্রেসিডেন্সি কলেজ থেকে বিএসসি পাস করেন। ১৯৪৮ সালে ঢাকা বিশ্ববিদ্যালয়ে পদার্থবিজ্ঞান বিভাগে এমএসসি ক্লাসে ভর্তি হলেও চূড়ান্ত পরীক্ষায় অংশ নেননি। তার বড় ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।স্ম র ণ : ফজলে লোহানী, নয়া দিগন্ত, ৩০ অক্টোবর ২০১৯   কর্মজীবন  লোহানী ১৯৪৭ সালে ঢাকা থেকে পূর্ব বাংলা নামে সাপ্তাহিক পত্রিকা এবং ১৯৪৯ এ অগত্যা নামের একটি জনপ্রিয় মাসিক ম্যাগাজিন প্রকাশ করেন। জন্মভূমিতে সাংবাদিক হিসেবে কয়েক বছর কাজ করার পরে তিনি যুক্তরাজ্যে চলে যান এবং সেখানে বিবিসি তে কাজ করেন। পরবর্তীতে তিনি দেশে ফিরে এলে একজন সাংবাদিক এবং লেখক হিসেবেই পরিচিত ছিলেন। তিনি পেনশন নামে একটি চলচ্চিত্র প্রযোজনা করেন।লোহানী, ফজলে, বাংলাপিডিয়া  তথ্যসূত্র  বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী টেলিভিশন ব্যক্তিত্ব বিষয়শ্রেণী:১৯২৮-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:২০শ শতাব্দীর সাংবাদিক বিষয়শ্রেণী:১৯২৯-এ জন্ম বিষয়শ্রেণী:আফগান বংশোদ্ভূত বাংলাদেশী ব্যক্তি
এটি হলো ১৯৭০ দশকের নারীবাদী আভঁ-গার্দ শিল্পীদের তালিকা।  এই তালিকায় শিল্পীদের প্রথম নির্বাচন করা হয়েছিল তাদের ভিয়েনার সামলুঙ্গ ভারবুন্ড সংগ্রহশালায় অন্তর্ভুক্তির ভিত্তিতে এবং এর আন্তর্জাতিক প্রদর্শনী সফর দ্য ফেমিনিস্ট আভঁ-গার্দ অব দ্য ১৯৭০: ওয়ার্কস ফ্রোম দ্য সামলুঙ্গ ভারবুন্ড-এ তাদের উপস্থিতি অনুসারে।        হেলেনা আলমেইডা (১৯৩৪–২০১৮, পর্তুগাল)    এলিনর অ্যান্টিন (জন্ম ১৯৩৫, যুক্তরাষ্ট্র)     (জন্ম ১৯৩৯, নেদারল্যান্ডস)    লিন্ডা বেঙ্গলিস (জন্ম ১৯৪১, যুক্তরাষ্ট্র)    জুডিথ বার্নস্টাইন (জন্ম ১৯৪২, যুক্তরাষ্ট্র)    রেনাটে বেরটলম্যান (জন্ম ১৯৪৩, অস্ট্রিয়া)    তেরেসা বুরগা (জন্ম ১৯৩৫, পেরু)    মারসেলা ক্যাম্পানানো (জন্ম ১৯৪১, ইতালি)    জুডি শিকাগো (জন্ম ১৯৩৯, যুক্তরাষ্ট্র)     (জন্ম ১৯৩৯, অস্ট্রিয়া)    লিলি ডুজুরি (জন্ম ১৯৪১, বেলজিয়াম)    মেরি বেথ এডেলসন (জন্ম ১৯৩৩, যুক্তরাষ্ট্র)     (জন্ম ১৯৪৯, জার্মানি)    ভ্যালি এক্সপোর্ট (জন্ম ১৯৪০, অস্ট্রিয়া)    এস্টার ফেরের (জন্ম ১৯৩৭, এস্তোনিয়া)    লিন হর্শম্যান লিসন (জন্ম ১৯৪১, যুক্তরাষ্ট্র)    অ্যালেক্সিস হান্টার (১৯৪৮–২০১৪, যুক্তরাষ্ট্র)    সানজা ইভেকোভিচ (জন্ম ১৯৪৯, ক্রোয়েশিয়া)    বিরগিট জুর্গেনসেন (১৯৪৯–২০০৩, অস্ট্রিয়া)    কির্সটেন জাস্টেসেন (জন্ম ১৯৪৩, ডেনমার্ক)    কেটি লা রোক্কা (১৯৩৮–১৯৭৬, ইতালি)    লেসলি ল্যাবোভিটজ (জন্ম ১৯৪৬, যুক্তরাষ্ট্র)    কাতালিন লাদিক (জন্ম ১৯৪২, সার্বিয়া)     (জন্ম ১৯৫৩, অস্ট্রিয়া)    সুজান লেসি (জন্ম ১৯৪৫, যুক্তরাষ্ট্র)    সুজি লেক (জন্ম ১৯৪৭, যুক্তরাষ্ট্র)    কারিন মাক (জন্ম ১৯৪০, অস্ট্রিয়া)    আনা মেনডিয়েটা (১৯৪৮–১৯৮৫, কিউবা/যুক্তরাষ্ট্র)    অ্যানেট মেসাজার (জন্ম ১৯৪৩, ফ্রান্স)    রিতা মায়ার্স (জন্ম ১৯৪৭, যুক্তরাষ্ট্র)    লরেন ও'গ্রেডি (জন্ম ১৯৩৪, যুক্তরাষ্ট্র)    অরলান (জন্ম ১৯৪৭, ফ্রান্স)    জিনা পেন (১৯৩৯–১৯৯০, ফ্রান্স)    লেতিসিয়া পারেনতে (১৯৩০–১৯৯১, ব্রাজিল)    এওয়া পারটাম (জন্ম ১৯৪৫, পোল্যান্ড)     (জন্ম ১৯৪৫, অস্ট্রিয়া)    মারগট পিলজ (জন্ম ১৯৩৬, নেদারল্যান্ডস)    উলরিকে রোজেনবাচ (জন্ম ১৯৪৩, জার্মানি)    মার্থা রসলার (জন্ম ১৯৪৩, যুক্তরাষ্ট্র)     (জন্ম ১৯৪৬, যুক্তরাষ্ট্র)    ক্যারোলি শ্নীম্যান (১৯৩৯–২০১৯, যুক্তরাষ্ট্র)    লিডিয়া শাউটেন (জন্ম ১৯৪৮, নেদারল্যান্ডস)    সিনডি শেরম্যান (জন্ম ১৯৫৭, যুক্তরাষ্ট্র)    পেনি স্লিঙ্গার (জন্ম ১৯৪৭, যুক্তরাজ্য)    অ্যানেগ্রেট সলটাউ (জন্ম ১৯৪৬, জার্মানি)    হান্না উইলকে (১৯৪০–১৯৯৩, যুক্তরাষ্ট্র)    মার্থা উইলসন (জন্ম ১৯৪৭, যুক্তরাষ্ট্র)    ন্যন্সি উইলসন-পাইজিক (জন্ম ১৯৪১, যুক্তরাষ্ট্র)    ফ্রান্সেসকা উডম্যান (১৯৫৮–১৯৮১, যুক্তরাষ্ট্র)    নিল আলটার (জন্ম ১৯৩৮, তুরস্ক)      তথ্যসূত্র    শিল্পী, নারীবাদী বিষয়শ্রেণী:নারীবাদী শিল্পী শিল্পী ১৯৭০-এর দশকের নারীবাদী অভিজ্ঞতা শিল্পী, তালিকা
মারমারা অঞ্চল (তুর্কি:মারমারা বলগেসি) হল তুরস্কের একটি ভৌগোলিক অঞ্চল।  উত্তর-পশ্চিম তুরস্কে অবস্থিত, এটি পশ্চিমে গ্রীস এবং এজিয়ান সাগর, বুলগেরিয়া এবং উত্তরে কালো সাগর, কৃষ্ণ সাগর অঞ্চল পূর্বে, এবং এজিয়ান অঞ্চল দক্ষিণে। এই অঞ্চলের কেন্দ্রে রয়েছে মারমারা সাগর, যা এই অঞ্চলটির নাম দিয়েছে। এই অঞ্চলের বৃহত্তম শহর হল ইস্তাম্বুল। অন্যান্য বড় শহরগুলি হল বুর্সা, ইজমিট, বালিকেসির, তেকিরদাগ, চানাক্কালে এবং এডিরনে।  সাতটি ভৌগোলিক অঞ্চলের মধ্যে, মারমারা অঞ্চলের দ্বিতীয় ক্ষুদ্রতম এলাকা, তথাপি জনসংখ্যা সবচেয়ে বেশি; এটি দেশের সবচেয়ে ঘনবসতিপূর্ণ অঞ্চল।  thumb|ইস্তাম্বুল এর প্যানোরামা গালাতা টাওয়ার থেকে নেওয়া। বাম থেকে ডানে আপনি শহরের এশিয়ান দিক, টোপকাপি প্রাসাদ, হাগিয়া সোফিয়া, নীল মসজিদ, গালাতা সেতু দেখতে পারেন। এবং নতুন মসজিদ। thumb|মাউন্ট উলুদাগ, প্রাচীন মাইসিয়ান অলিম্পাস এর কাছে পাহাড় থেকে বুর্সা] এর দৃশ্য thumb|ইজমি সাধারণ দৃশ্য thumb|আয়ভালিক, বালিকেসির thumb|চানাক্কালে   উপবিভাগ   চাতালকা - কোকেলি বিভাগ ()  আদাপাজারী এলাকা ()  ইস্তাম্বুল এলাকা ()  আরজিন বিভাগ ()  দক্ষিণ মারমারা বিভাগ ()  বিগা - গ্যালিপলি এলাকা ()  বুর্সা এলাকা ()  কারেসি এলাকা ()  সামানলি এলাকা ()  ইয়েলদিস' বিভাগ ()   ইকোরিজিয়ন    স্থলজ    প্যালারকটিক    নাতিশীতোষ্ণ বিস্তৃত পাতা ও মিশ্র বন    বলকান মিশ্র বন  ইউক্সিন-কোলচিক পর্ণমোচী বন   নাতিশীতোষ্ণ শঙ্কুযুক্ত বন   উত্তর আনাতোলিয়ান কনিফার এবং পর্ণমোচী বন (তুরস্ক)   ভূমধ্যসাগরীয় বন, বনভূমি, এবং মাজা   এজিয়ান এবং পশ্চিম তুরস্ক স্ক্লেরোফিলাস এবং মিশ্র বন  আনাতোলিয়ান কনিফার এবং পর্ণমোচী মিশ্র বন   প্রদেশ   যে প্রদেশগুলি সম্পূর্ণভাবে মারমারা অঞ্চলে রয়েছে:   Edirne  ইস্তানবুল  কির্কলারেলি  কোকেলি  তেকিরদাগ  ইয়ালোভা  যে প্রদেশগুলি বেশিরভাগই মারমারা অঞ্চলে রয়েছে:   বালিকেসির  বিলেসিক  বুর্সা  চানাক্কালে  সাকার্য  ভূগোল Yıldız পর্বতমালা এবং Uludağ মারমারা অঞ্চলে অবস্থিত। এজিয়ান সাগরের দ্বীপগুলি হল Gökçeada এবং Bozcaada, এবং মারমারা সাগরে রয়েছে মারমারা দ্বীপ, Avşa, Paşalimanı, İmralı এবং ইস্তাম্বুল এর প্রিন্সেস দ্বীপপুঞ্জ।  আবোহাওয়া  মারমারা অঞ্চলের একটি হাইব্রিড ভূমধ্যসাগরীয় জলবায়ু/আর্দ্র উপক্রান্তীয় জলবায়ু এজিয়ান সাগর উপকূল এবং দক্ষিণ মারমারা সাগর উপকূলে রয়েছে, একটি মহাসাগরীয় জলবায়ু কৃষ্ণ সাগর উপকূলে এবং একটি আর্দ্র মহাদেশীয় জলবায়ু। জলবায়ু অভ্যন্তরে। গ্রীষ্মকাল উষ্ণ থেকে গরম এবং মাঝারি শুষ্ক যেখানে শীত শীতল, ভেজা এবং কখনও কখনও তুষারময়। উপকূলীয় জলবায়ু তাপমাত্রা তুলনামূলকভাবে হালকা রাখে।  আরও দেখুন  পূর্ব থ্রেস  মারমারা সাগর  দারদানেলিস  বসপোরাস  তুর্কি প্রণালী  তুরস্কের ভৌগোলিক অঞ্চল  তুরস্কের প্রদেশ  তথ্যসূ্ত্র  বহিঃসংযোগ   গোলিয়াকা গ্রাম, বুর্সা     বিষয়শ্রেণী:তুরস্কের অঞ্চল
গণপুর ভারতের পশ্চিমবঙ্গ রাজ্যের বীরভূম জেলার সিউড়ি সদর মহকুমা মহম্মদ বাজার সি ডি ব্লকের একটি পুরানো গ্রাম।  ভূগোল এটি এনএইচ ১৪ (পুরনো নাম্বার এনএইচ ৬০) এর পাশে অবস্থিত। এই গ্রামটিকে "গণপুর সংরক্ষিত শালের বন" চারদিক থেকে ঘিরে রেখেছে।http://wikimapia.org/22953593/Ganpur-forest গ্রামের দক্ষিণ দিক দিয়ে একটি সরু খাল বয়ে গেছে।  গণপুর মূলত মোরাম মাটি (লাল মাটি) বিছানো অঞ্চল। গ্রামের চারিদিকে এই শাল বন মোরাম মাটিতে রয়েছে। বনের মধ্যেই বিভিন্ন গ্রাম রয়েছে। সেগুলি হল - উলপাহাড়ি, ঘাগা, চৌবাতা, শাবলা ইত্যাদি। এখানকার গ্রামবাসী, যারা বনের ভেতর বিভিন্ন গ্রামে থাকে, তারা বুঝতে পেরেছে যে তারা শাল পাতা দিয়ে তৈরি বাসন (শাল পাতার থালা/শাল পাতার বাটি ইত্যাদি) বিক্রি করে জীবিকা নির্বাহ করতে পারে। তাই এখানকার গ্রামবাসীদের মূল জীবিকা হয়ে উঠেছে শাল পাতার তৈরী থালা, বাটি ইত্যাদি বিক্রি। জীবিকা নির্বাহের উদ্দেশ্যে তারাই বনের গাছগুলি বাঁচিয়ে রেখেছে।Ghosh, Kanailal, Birbhumer Bon Udbhidjo O  Banyapran, Paschim Banga, Birbhum Special Issue, February 2006, ,  জনসংখ্যার উপাত্ত ২০১১ সালের জনগণনা অনুসারে, গণপুরের জনসংখ্যা ছিল ২,৯৬৩ জন, যার মধ্যে ১,৩৪৭ (৫০%) জন পুরুষ এবং ১,৩৫৯ (৫০%) জন মহিলা ছিল। জনসংখ্যায় ৬ বছরের নিচে ছিল ২৫৭ জন। গণপুরে মোট সাক্ষরতার সংখ্যা ছিল ২,০৫৯ (৬ বছরের বেশি জনসংখ্যার ৮৪.০৮%)।  শিক্ষা গণপুরে একটি প্রকৌশল শিক্ষা প্রতিষ্ঠান আছে, বাসন্তিকা ইনস্টিটিউট অব ইঞ্জিনিয়ারিং অ্যান্ড টেকনোলজি (পলিটেকনিক)। এখানে ইঞ্জিনিয়ারিংয়ের ডিপ্লোমা কোর্স পড়ানো হয়।  গ্রামে দুটি প্রাথমিক বিদ্যালয় এবং একটি উচ্চ বিদ্যালয় (উচ্চ মাধ্যমিক) রয়েছে। এই বিদ্যালয়গুলি ভালভাবে রক্ষণাবেক্ষণ করা হয় এবং এগুলি নানা আধুনিক সুযোগ-সুবিধা দিয়ে সজ্জিত। উচ্চ মাধ্যমিক বিদ্যালয়ের দুটি বিভাগ আছে, কলা এবং বিজ্ঞান বিভাগ। দুটি বিভাগে প্রায় ৮০০ জন শিক্ষার্থী রয়েছে।  সংস্কৃতি thumb|left|300px|রামেশ্বর শিব মন্দির কমপ্লেক্স ডেভিড জে ম্যাককাশন গণপুরে ১৮ ও ১৯ শতকের অনেকগুলি ছোট ছোট চার চালা মন্দিরের উল্লেখ করেছেন, যেগুলি ছিল ইঁটের তৈরি এবং তাদের সম্মুখভাগ সমৃদ্ধভাবে খোদাই করা ছিল। তিনি ১৭৬৯ সাল নাগাদ নির্মিত মণ্ডল পরিবারের একটি বিষ্ণু মন্দিরেরও উল্লেখ করেছেন। এটি ছিল একটি আট চালা মন্দির, এবং ইঁট দিয়ে নির্মিত। এর সামনের দিকটি 'ফুলপাথর' দিয়ে সমৃদ্ধভাবে খোদাই করা।McCutchion, David J., Late Mediaeval Temples of Bengal, first published 1972, reprinted 2017, page 31. The Asiatic Society, Kolkata,   গণপুর সবুজ সংসদ গ্রামীণ পাঠাগার, একটি সরকারী সাহায্যপ্রাপ্ত গ্রন্থাগার, ১৯৮০ সালে প্রতিষ্ঠিত হয়েছে। এটির নিজস্ব পাকা বাড়ি রয়েছে।  তথ্যসূত্র  বিষয়শ্রেণী:বীরভূম জেলার গ্রামগুলি  বিষয়শ্রেণী:বীরভূম জেলার গ্রাম
thumb|right|300px|চীনের জনঅধ্যুষিত পূর্বার্ধে প্রচলিত বিভিন্ন ভাষা thumb|right|300px|চীনে ম্যান্ডারিন ভাষাভাষীদের ভৌগোলিক অবস্থান; ম্যান্ডারিন ভাষাতে চীনের ৭০% লোক কথা বলে। ম্যান্ডারিন চীনা ভাষা চীনের সরকারি ভাষা; এতে চীনের প্রায় ৭০% লোক কথা বলেন। চীনা ভাষার অন্যান্য প্রচলিত কথ্যরূপগুলির মধ্যে আছে ইউয়ে ভাষা বা ক্যান্টোনীয় ভাষা (প্রায় ৪.৫% বক্তা), উ ভাষা (প্রায় ৭.৫% বক্তা), গান ভাষা (প্রায় ২% বক্তা), মিন নান ভাষা (প্রায় ২.৫% বক্তা), মিন পেই ভাষা (প্রায় ১.২% বক্তা), শিয়াং ভাষা (প্রায় ৩.৫% বক্তা) এবং হাক্কা ভাষা (প্রায় ২.৫% বক্তা)। এছাড়াও প্রায় ১৩০টি ভাষা চীনে প্রচলিত, যেগুলিতে চীনের প্রায় ৬.৫% জনগণ কথা বলেন। এদের মধ্যে ৫৫টি ভাষা সরকারীভাবে স্বীকৃত সংখ্যালঘু ভাষা। প্রাদেশিক সরকারি ভাষার মর্যাদাপ্রাপ্ত ভাষার মধ্যে আছে মঙ্গোল ভাষা (প্রায় অর্ধকোটি বক্তা), তিব্বতি ভাষা (প্রায় অর্ধকোটি বক্তা), উইগুর ভাষা (৭০ লক্ষের বেশি বক্তা), এবং চুয়াং ভাষা (প্রায় দেড় কোটি বক্তা)। আরও আছে য়ি ভাষা (অর্ধ কোটি বক্তা), মিয়াও ভাষা (অর্ধকোটি বক্তা), বুয়েই ভাষা (২০ লক্ষ বক্তা), কোরীয় ভাষা (২০ লক্ষ বক্তা), ইয়াও ভাষা (১0 লক্ষাধিক বক্তা), বাই ভাষা (প্রায় ১০ লক্ষ বক্তা), দং ভাষা (প্রায় ৩০ লক্ষ বক্তা) এবং হানি ভাষা (প্রায় ৫ লক্ষ বক্তা)।   তথ্যসূত্র    বহিঃসংযোগ   চীনের ভাষার উপর এথ্‌নোলগ রিপোর্ট  বিষয়শ্রেণী:এশিয়ার ভাষা বিষয়শ্রেণী:চীন বিষয়শ্রেণী:চীনের ভাষা
মলখেড (প্রাচীন নাম: মান্যখেত; IAST: Mānyakheṭa, প্রাকৃতে "মান্নখেড")হল ভারতের কর্ণাটক রাজ্যের গুলবর্গা জেলার অন্তর্গত একটি গ্রাম।Village code= 311400  Malkhed (J), Gulbarga, Karnataka এই গ্রামটি উক্ত জেলার সেদাম তালুকে কাগিনা নদীর তীরে অবস্থিত। মলখেড ছিল খ্রিস্টীয় নবম ও দশম শতাব্দীতে রাষ্ট্রকূট রাজবংশের রাজধানী। রাষ্ট্রকূটদের পতনের পরেও পশ্চিম চালুক্য সম্রাটেরা ১০৫০ খ্রিস্টাব্দ পর্যন্ত মলখেড থেকে রাজ্য শাসন করতেন।Georg Bühler, 'Pâiyalachchhî Nâmamâlâ', in Beiträge zur Kunde der Indogermanischen Sprachen, vol. 4, edited by Adalbert Bezzenberger (Göttingen, 1878) and B. J. Dośī, Pāia-lacchīnāmamāla (Prākṛta-Lakṣmināmamālā) (Bombay, 1960): v. 276  ২০০১ সালের জনগণনার তথ্য অনুযায়ী, মলখেডের জনসংখ্যা ছিল ১১,১৮০, যার মধ্যে ৫,৬৭৯ জন পুরুষ ও ৫,৫০১ জন নারী। উক্ত বছরের হিসেব অনুযায়ী, মলখেডে মোট ২,১৮০টি পরিবার বাস করত।  তথ্যসূত্র   Dr. Suryanath U. Kamath (2001). A Concise History of Karnataka from pre-historic times to the present, Jupiter books, MCC, Bangalore (Reprinted 2002) OCLC: 7796041  বহিঃসংযোগ  গুলবর্গা জেলা প্রশাসনের সরকারি ওয়েবসাইট  বিষয়শ্রেণী:কর্ণাটকের জৈন মন্দির বিষয়শ্রেণী:পশ্চিম চালুক্য সাম্রাজ্য বিষয়শ্রেণী:ভারতের প্রাক্তন রাজধানী শহর বিষয়শ্রেণী:গুলবার্গা জেলার গ্রাম
মাইন্ডারহোবি.কম মাইন্ডগিকের মালিকানাধীন একটি ওয়েবসাইট যা অপেশাদার পর্নোগ্রাফি ভিডিও, চিত্র এবং ওয়েব ক্যাম শো সরবরাহের উপর দৃষ্টি নিবদ্ধ করে।   ধারণা  মাইডার্টিহবি ব্যবহারকারী এবং অভিনয়শিল্পীদের মধ্যে ব্যক্তিগত বার্তা এবং তাৎক্ষণিক বার্তাপ্রেরণের মাধ্যমে একে অপরের সাথে যোগাযোগের অনুমতি দেয়। মাইডার্টিহবি.কম এ অভিনয়শিল্পীরা বেশিরভাগই অপেশাদার মডেল এবং ওয়েবক্যাম মডেল। তবে কিছু পর্ন তারকাও খুঁজে পেতে পারেন যেমন ভিভিয়ান স্মিট এবং এমা স্টার।  ২০১৫ সালের সেপ্টেম্বর পর্যন্ত, ৪০,০০০ এর বেশি অপেশাদার অভিনয়শিল্পী দ্বারা ওয়েবসাইটে ৩৭০,০০০ এরও বেশি ভিডিও এবং ৩.৮ মিলিয়ন ছবি আপলোড করা হয়েছে।    পুরস্কার  ডান|থাম্ব|ভেনাস পুরস্কার ২০১০ এবং ২০১১   ২০১১ সাইন অ্যাওয়ার্ডস - সেরা অ্যামেচার পোর্টাল   ২০১০ ভেনাস পুরস্কার - সেরা জাতীয় অ্যামেচার ওয়েবসাইট German Adult News Venus Awards 2010.   ২০১১ ভেনাস পুরস্কার - সেরা অপেশাদার ওয়েবসাইট জার্মানি DVD Erotik Venus Awards 2011.   ২০১১ ভেনাস পুরস্কার - সেরা নতুন অ্যামেচার ডিভিডি সিরিজ ইউরোপ    ২০১৯ ভেনাস পুরস্কার - সেরা অপেশাদার সম্প্রদায় date-magazin.com Winner of the Venus Awards 2019.   তথ্যসূত্র    বহিঃসংযোগ       প্রাপ্তবয়স্ক-সাইটের জন্য তুলনামূলক পোর্টাল দ্বারা মাইডার্টিহবির পর্যালোচনা   বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:কানাডীয় ইরোটিকা এবং পর্নোগ্রাফি ওয়েবসাইট বিষয়শ্রেণী:আইলো বিষয়শ্রেণী:কানাডীয় আদিরসাত্মক ও পর্নোগ্রাফি ওয়েবসাইট
টেমপ্লেট উপাত্ত অনুচ্ছেদের জন্য একটি সংক্ষিপ্ত শীর্ষক যোগ করে ও পাতাটিকে :বিষয়শ্রেণী:টেমপ্লেটডাটা নথিতে যোগ করে।  ব্যবহার    যখন বাইবেল সোসাইটি ভারত কর্তৃক বাংলায় অনূদিত বাইবেলের শ্লোক উইকিপিডিয়ায় উদ্ধৃত করবেন, তখন এটা ব্যবহার করুন।  উদাহরণ আদিপুস্তকের প্রথম অধ্যায়ের ১-৫ শ্লোকের জন্য,  {{BSI-BANGLA|bookcode=GEN|book=আদিপুস্তক|chapternum=1|chapter=১|versenum=1-5|verse=১}}  টেমপ্লেট ব্যবহারের ফলাফল এরূপ হবে :   অতিরিক্ত ব্যবহার টেমপ্লেটটি তথ্যসূত্র হিসেবে দেখাতে চাইলে এভাবে লিখবেন,  <ref>{{BSI-BANGLA}}</ref>  টেমপ্লেট উপাত্ত প্যারামিটার  পুস্তক কোড উপাত্ত  আরো দেখুন